کیٹ شیپرڈ

کیٹ شیپرڈ ( 10مارچ 1847ء-13جولائی 1934ء) ایک نیوزی لینڈی خاتون تھیں جو نیوزی لینڈ میں عورتوں کے حق رائے دہی کی تحریک کی سب سے اہم اہم شخصیت ہیں ان کا اصل نام کیتھرین ولسن شیپرڈ تھا۔ ان کی شبیہ نیوزی لینڈ کے دس ڈالر کے نوٹ پر موجود ہے۔ نیوزی لینڈ دنیا کا پہلا ملک تھا جہاں 1893ء میں عورتوں کو ووٹ کا حق دیا گیا۔ شیپرڈ کے کام کا اثر بہت سے ممالک کی تحریکوں پر ہوا۔ شیپرڈ نے پہلا ووٹ کا حق کا بل 1887ء میں داخل کیا۔ 1888ء میں انھوں نے ایک کتابچہ بعنوان "نیوزی لینڈ کی عورتوں کے حق رائے دہی کی دس وجوہات" لکھا۔ 1891ء میں ٹمپرنس یونین نے پارلیمنٹ میں عورتوں کے حق رائے دہی کی پٹیشن دائر کی۔ اس پٹیشن کے بنانے میں شیپرڈ نے اہم کردار ادا کیا۔ اس سے اگلے سال اس سے بڑی پٹیشن اور تیسرے سال میں تیسری بڑی پٹیشن داخل کی گئی۔ اس طرح یہ بل منظور ہوا اور عورتوں کو حق رائے دہی ملا۔ جب یہ بل منظور ہوا تو الیکشن کا عمل شروع ہونے میں صرف دس دن باقی تھے۔ شیپرڈ نے عورتوں کو ووٹ کے لیے رجسٹر کرانے میں اہم کردار ادا کیا۔ اتنے کم وقت میں بھی دو تہائی عورتیں ووٹ ڈال سکیں۔ شیپرڈ بعد میں نیشنل کونسل آف وویمن آف نیوزی لینڈ کی صدر منتخب ہوئیں۔

 مزید دیکھیے 
 نیوزی لینڈ میں نسائیت
 نیوزی لینڈ میں خواتین کا حق رائے دہی

 ملاحظات 

 حوالہ جات 

 ماخذ 
کتابیں و رسائل















خبریں






















مقالے



ویب























 مزید پڑھیے 





زمرہ:1848ء کی پیدائشیں
زمرہ:1934ء کی وفیات
زمرہ:اسکاٹش نسب کی انگریز شخصیات
زمرہ:نیوزی لینڈی حامی حقوق نسواں
زمرہ:نیوزی لینڈی حامی حق رائے دہی نسواں
زمرہ:انیسویں صدی کی نیوزی لینڈ کے شخصیات
زمرہ:بیسویں صدی کی نیوزی لینڈ کے شخصیات
زمرہ:بیسویں صدی کی نیوزی لینڈ کی خواتین
زمرہ:انیسویں صدی کی نیوزی لینڈ کی خواتین
زمرہ:ویکی ڈیٹا سے مختلف مختصر وضاحت
زمرہ:نیوزی لینڈی سیاسی خواتین
زمرہ:سماجی مصلحین
زمرہ:تاریخ نیوزی لینڈ
زمرہ:اشتہار نویس